wannaphong/clean_thaiwikipedia huggingface dataset:
# อาเอโรลิเนอาเดลเอสตาโดเมฆิกาโน
อาเอโรลิเนอาเดลเอสตาโดเมฆิกาโน  ซึ่งปฏิบัติการในชื่อ เมฆิกานาเดอาเบียซิออน  เป็นสายการบินราคาประหยัดสัญชาติเม็กซิโก ที่มีสำนักงานใหญ่และฐานการบินหลักที่ท่าอากาศยานนานาชาติเฟลิเป อังเฆเลส ในซานตาลูซิอา สายการบินก่อตั้งขึ้นในเดือนมิถุนายน ค.ศ. 2023 และดำเนินการภายใต้ชื่อ เมฆิกานาเดอาเบียซิออน ที่รัฐบาลเม็กซิโกได้โอนย้ายสิทธิการใช้ชื่อและทรัพย์สินของสายการบินคืนแก่รัฐในวันที่ 9 สิงหาคมของปีเดียวกัน

 จุดหมายปลายทาง 
ณ เดือนสิงหาคม ค.ศ. 2024 เมฆิกานาเดอาเบียซิออนให้บริการเที่ยวบินสู่จุดหมายปลายทางต่างๆ ในประเทศเม็กซิโกดังนี้:
เมืองท่าอากาศยานหมายเหตุอ้างอิงอากาปุลโกท่าอากาศยานนานาชาติอากาปุลโกดำเนินการโดยตาร์อาเอโรลิเนอัสกัมเปเชท่าอากาศยานนานาชาติกัมเปเชเชตูมัลท่าอากาศยานนานาชาติเชตูมัลซิวดัดบิกโตเรียท่าอากาศยานนานาชาติซิวดัดบิกโตเรียดำเนินการโดยตาร์อาเอโรลิเนอัสกัวดาลาฮาราท่าอากาศยานนานาชาติกัวดาลาฮารา มิเกล อิดัลโก อี โกสติยาดำเนินการโดยตาร์อาเอโรลิเนอัสอิกซ์ตาปา/ซิวาตาเนโฆท่าอากาศยานนานาชาติอิกซ์ตาปา-ซิวาตาเนโฆดำเนินการโดยตาร์อาเอโรลิเนอัสอิกซ์เตเปกท่าอากาศยานอิกซ์เตเปกดำเนินการโดยตาร์อาเอโรลิเนอัสมาซาตลันท่าอากาศยานนานาชาติมาซาตลันเมริดาท่าอากาศยานนานาชาติเมริดาเม็กซิโกซิตีท่าอากาศยานนานาชาติเฟลิเป อังเฆเลสมอนเตร์เรย์ท่าอากาศยานนานาชาติมอนเตร์เรย์นูเอโวลาเรโดท่าอากาศยานนานาชาตินูเอโวลาเรโดดำเนินการโดยตาร์อาเอโรลิเนอัสปาเลงเกท่าอากาศยานนานาชาติปาเลงเกดำเนินการโดยตาร์อาเอโรลิเนอัสปูเอร์โตบายาร์ตาท่าอากาศยานนานาชาติกุสตาโบ ดิอัซ ออร์ดัซซานโฮเซเดลกาโบท่าอากาศยานนานาชาติลอสกาโบสติฆัวนาท่าอากาศยานนานาชาติติฆัวนาตูลุมท่าอากาศยานนานาติตูลุมอุรูอาปันท่าอากาศยานนานาชาติอุรูอาปันดำเนินการโดยตาร์อาเอโรลิเนอัสบิยาเอร์โมซาท่าอากาศยานนานาชาติบิยาเอร์โมซาดำเนินการโดยตาร์อาเอโรลิเนอัส

 ฝูงบิน 
thumb|โบอิง 737-800 ของเมฆิกานา
ณ เดือนกันยายน ค.ศ. 2024 เมฆิกานาเดอาเบียซิออนมีเครื่องบินประจำการในฝูงบินดังต่อไปนี้:

+ ฝูงบินของเมฆิกานาเดอาเบียซิออนเครื่องบินประจำการคำสั่งซื้อผู้โดยสารหมายเหตุโบอิง 737-300—1รอประกาศ โบอิง 737-8003—180เอ็มบราเออร์ 145แอลอาร์3—50เช่าจากตาร์อาเอโรลิเนอัสเอ็มบราเออร์ อี190-อี2—10108เริ่มส่งมอบในปี ค.ศ. 2025เอ็มบราเออร์ อี195-อี2—10132รวม621
เมฆิกานามีอายุฝูงบินเฉลี่ย 16.4 ปี
# ลาร่า ครอฟท์ ทูมเรเดอร์
ลาร่า ครอฟท์ ทูมเรเดอร์  เป็นภาพยนตร์โลดโผนที่ออกฉายในปี พ.ศ. 2544 อิงจากชุดวิดีโอเกม ทูมเรเดอร์ ภาพยนตร์กำกับโดย ไซมอน เวสต์ และแสดงนำโดย แอนเจลีนา โจลี, จอน วอยต์, เอียน เกล็น, โนอาห์ เทย์เลอร์ และแดเนียล เคร็ก

 เนื้อเรื่อง 

 นักแสดง 

 แอนเจลีนา โจลี รับบท ลาร่า ครอฟท์ (Lara Croft)
 ราเชล แอปเปิลตัน รับบท ลาร่าหนุ่ม (Young Lara)
 เอียน เกล็น รับบท มันเฟรท พอเวลล์ (Manfred Powell)
 จอน วอยต์ รับบท ลอร์ด ริชาร์ด ครอฟท์ (Lord Richard Croft)
 แดเนียล เคร็ก รับบท อเล็กซ์ เวสต์ (Alex West)
 โนอาห์ เทย์เลอร์ รับบท ไบรซ์ (Bryce)
 ริชาร์ด จอห์นสัน รับบท สุภาพบุรุษผู้มีชื่อเสียง (Distinguished Gentleman)
 คริส แบร์รี่ รับบท ฮิลลารี (Hillary)
 จูเลียน ไรนด์-ทัตต์ รับบท คุณพิมส์ (Mr. Pimms)
 เลสลี ฟิลลิปส์ รับบท วิลสัน (Wilson)

 การตอบรับ 
รอตเทนโทเมโทส์รายงานว่าร้อยละ 20 ของผู้วิจารณ์ 163 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 33 เต็ม 100 คะแนน ซึ่งประเมินโดยผู้วิจารณ์ 31 คน ในโอเมเลเต (Omelete) ให้คะแนนเฉลี่ยอยู่ที่ 3 จาก 5
# อีซี
อีซี เป็นอีพีที่สามของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิกเมื่อวันที่ 19 กุมภาพันธ์ ค.ศ. 2024 และมีห้าเพลงรวมทั้งซิงเกิลที่มีชื่อเดียวกัน

 เบื้องหลังและการวางจำหน่าย 
วันที่ 22 มกราคม ค.ศ. 2024 ซอร์ซมิวสิกประกาศว่าเลเซราฟิมจะปล่อยอีพีชุดที่สามชื่อ "อีซี" ในวันที่ 19 กุมภาพันธ์ ตัวอย่างคัมแบ็กถูกปล่อยออกมาในวันที่ 26 และ 27 มกราคม วันที่ 7 กุมภาพันธ์ ได้ปล่อยวิดีโอตัวอย่างเพลง 5 เพลง หนึ่งวันต่อมา รายชื่อเพลงถูกปล่อยออกมาโดยมี "อีซี" เป็นซิงเกิล วันที่ 13 กุมภาพันธ์ วิดีโอทีเซอร์ไฮไลต์เมดเลย์ได้รับการเผยแพร่ ทีเซอร์มิวสิกวิดีโอสำหรับ "อีซี" เผยแพร่เมื่อวันที่ 16 และ 18 กุมภาพันธ์ อีพีปล่อยออกมาพร้อมกับมิวสิกวิดีโอเพลง "อีซี" ในวันที่ 19 กุมภาพันธ์

 การโปรโมต 
ก่อนที่จะเปิดตัวอีซีในวันที่ 19 กุมภาพันธ์ ค.ศ. 2024 เลเซราฟิมได้จัดกิจกรรมสด 2 ครั้งบนยูทูบและวีเวิส โดยมีเป้าหมายเพื่อแนะนำอัลบั้มและสื่อสารกับแฟน ๆ

 การตอบรับ 
อีซีได้รับการตอบรับผสมไปจนถึงเชิงบวกโดยนักวิจารณ์เพลง Rhian Daly จากเอ็นเอ็มอี ให้อัลบั้มสี่ดาวจากห้าดาว โดยเขียนว่า "นำเสนอวิวัฒนาการใหม่ในผลงานของเลเซราฟิม โดยไม่ใช่แค่เนื้อหาเท่านั้น แต่ยังรวมถึงดนตรี" อี ซึงวอนจาก IZM ให้ 2.5 ดาวจากห้าดาวสำหรับอัลบั้ม โดยเขียนว่า "แม้ว่าเพลงของอัลบั้มอีซี จะมีเสน่ห์มากมาย แต่ก็มีข้อบกพร่องมากกว่าผลงานอื่น ๆ ของกลุ่ม"

 รายชื่อเพลง 

 ชาร์ต 

 ชาร์ตประจำสัปดาห์ 
+ ประสิทธิภาพชาร์ตประจำสัปดาห์สำหรับอีซี ชาร์ต (2024) ตำแหน่งสูงสุด Canadian Albums (Billboard) 73 Croatian International Albums (HDU) 5 Japanese Combined Albums (Oricon) 1 Japanese Hot Albums (Billboard Japan) 2 Nigerian Albums (TurnTable) 72 New Zealand Albums (RMNZ) 30 South Korean Albums (Circle) 1 Swedish Physical Albums (Sverigetopplistan) 15 US Billboard 200 8 US World Albums (Billboard) 2

ชาร์ตประจำเดือน
+ ประสิทธิภาพชาร์ตประจำเดือนสำหรับอีซี ชาร์ต (2024) ตำแหน่ง Japanese Albums (Oricon) 2 South Korean Albums (Circle) 2

ชาร์ตสิ้นปี
+ ประสิทธิภาพชาร์ตชาร์ตสิ้นปีสำหรับอีซี ชาร์ต (2024) ตำแหน่ง Japanese Albums (Oricon) 30 Japanese Hot Albums (Billboard Japan) 36 South Korean Albums (Circle) 20

 ยอดขายและการรับรอง 

 ประวัติการวางจำหน่าย 
+ ประวัติการวางจำหน่ายสำหรับอีซี ภูมิภาค วันที่ รูปแบบ สังกัด เกาหลีใต้ 19 กุมภาพันธ์ 2024 ซีดี  ต่าง ๆ
# รายการความสำเร็จในอาชีพของลิโอเนล เมสซิ
thumb|right|เมสซิ (กลาง) และเพื่อนร่วมทีมเฉลิมฉลองชัยชนะฟุตบอลชิงแชมป์สโมสรโลกในเดือนธันวาคม ค.ศ. 2011

ลิโอเนล เมสซี เป็นนักฟุตบอลชาวอาร์เจนตินาที่ได้รับการยกย่องอย่างกว้างขวางว่าเป็นหนึ่งในผู้เล่นที่ยิ่งใหญ่ที่สุดตลอดกาล เขาได้รับรางวัลบาลงดอร์ทั้งหมด 8 ครั้ง และรางวัลนักฟุตบอลชายยอดเยี่ยมของฟีฟ่า 3 ครั้ง ซึ่งมากที่สุดในบรรดานักฟุตบอลทุกคน เขาครองสถิติยิงประตูมากที่สุดในลาลีกา (474 ลูก), ซูเปร์โกปาเดเอสปัญญา (14 ลูก), ยูฟ่าซูเปอร์คัพ (3 ลูก) และเป็นผู้เล่นที่มีสถิติแอสซิสต์มากที่สุดในประวัติศาสตร์ฟุตบอลอย่างเป็นทางการ (357 ลูก) เขายิงประตูไปแล้ว 821 ประตูให้กับสโมสรและทีมชาติตลอดอาชีพการค้าแข้งของเขา และยังเป็นผู้เล่นคนแรกและคนเดียวในประวัติศาสตร์ที่คว้ารางวัลรองเท้าทองคำยุโรป 5 และ 6 ครั้งตามลำดับ ตลอดอาชีพค้าแข้งของเขา เขาได้รับถ้วยรางวัลรวม 43 รายการ

 รางวัลรวม 
ฤดูกาล / ปี การแข่งขัน สโมสร / ทีมชาติ อ้างอิง2004–05ลาลิกา  บาร์เซโลนา2005ฟุตบอลชิงแชมป์อเมริกาใต้ รุ่นอายุไม่เกิน 20 ปี อันดับ 3อาร์เจนตินา ยู202005ฟุตบอลโลก รุ่นอายุไม่เกิน 20 ปีFIFA World Youth Championship Netherlands 2005 , FIFA.com2005ซูเปร์โกปาเดเอสปัญญาบาร์เซโลนา2005–06ลาลิกา  2005–06ยูฟ่าแชมเปียนส์ลีก 2006ซูเปร์โกปาเดเอสปัญญา 2006ยูฟ่าซูเปอร์คัพ รองชนะเลิศ2007โกปาอาเมริกา รองชนะเลิศอาร์เจนตินา2008โอลิมปิกฤดูร้อนอาร์เจนตินาชุดโอลิมปิก2008–09ลาลิกา  บาร์เซโลนา2008–09โกปาเดลเรย์ 2008–09ยูฟ่าแชมเปียนส์ลีก 2009ซูเปร์โกปาเดเอสปัญญา 2009ยูฟ่าซูเปอร์คัพ 2009ฟุตบอลชิงแชมป์สโมสรโลก2009–10ลาลิกา  2010ซูเปร์โกปาเดเอสปัญญา 2010–11ลาลิกา 2010–11โกปาเดลเรย์ รองชนะเลิศ2010–11ยูฟ่าแชมเปียนส์ลีก 2011ซูเปร์โกปาเดเอสปัญญา 2011ยูฟ่าซูเปอร์คัพ 2011ฟุตบอลชิงแชมป์สโมสรโลก 2011–12โกปาเดลเรย์ 2012ซูเปร์โกปาเดเอสปัญญา รองชนะเลิศ2012–13ลาลิกา  2013ซูเปร์โกปาเดเอสปัญญา 2013–14โกปาเดลเรย์ รองชนะเลิศ2014ฟุตบอลโลก รองชนะเลิศอาร์เจนตินา2014–15ลาลิกา  บาร์เซโลนา2014–15โกปาเดลเรย์ 2014–15ยูฟ่าแชมเปียนส์ลีก 2015 ซูเปร์โกปาเดเอสปัญญา รองชนะเลิศ2015โกปาอาเมริกา รองชนะเลิศอาร์เจนตินา2015ยูฟ่าซูเปอร์คัพ บาร์เซโลนา2015ฟุตบอลชิงแชมป์สโมสรโลก 2015–16ลาลิกา  2015–16โกปาเดลเรย์ 2016ซูเปร์โกปาเดเอสปัญญา2016โกปาอาเมริกา รองชนะเลิศอาร์เจนตินา2016–17โกปาเดลเรย์ บาร์เซโลนา2017 ซูเปร์โกปาเดเอสปัญญา รองชนะเลิศ2017–18ลาลิกา  2017–18โกปาเดลเรย์ 2018ซูเปร์โกปาเดเอสปัญญา2018–19ลาลิกา  2018–19โกปาเดลเรย์ รองชนะเลิศ2019โกปาอาเมริกา อันดับ 3อาร์เจนตินา2020–21ซูเปร์โกปาเดเอสปัญญา รองชนะเลิศบาร์เซโลนา2020–21โกปาเดลเรย์ 2021โกปาอาเมริกาอาร์เจนตินา2021–22ลีกเอิงปารีแซ็ง-แฌร์แม็งฟินาลิสซิมา 2022คอนเมบอล–ยูฟ่าคัพออฟแชมเปียนส์อาร์เจนตินา2022ทรอเฟเดช็องปียงปารีแซ็ง-แฌร์แม็ง2022ฟุตบอลโลกอาร์เจนตินา2022–23ลีกเอิงปารีแซ็ง-แฌร์แม็ง2023ลีกส์คัพอินเตอร์ไมแอมี2023ยูเอสโอเพนคัพ รองชนะเลิศ

 หมายเหตุ
# มิตสึอากิ มาโดโนะ
มิตสึอากิ มาโดโนะ (, 28 กรกฎาคม 1964 –) เป็นนักพากย์ชายชาวญี่ปุ่น เกิดที่จังหวัดโอซากะ และเติบโตที่จังหวัดฮิโรชิมะ สังกัดอาโอนิโปรดักชัน ส่วนสูง 170 ซม.

สามารถพูดทั้งสำเนียงคันไซและสำเนียงฮิโรชิมะได้คล่อง
# ลาร่า ครอฟท์ ทูมเรเดอร์ กู้วิกฤตล่ากล่องปริศนา
ลาร่า ครอฟท์ ทูมเรเดอร์ กู้วิกฤตล่ากล่องปริศนา  เป็นภาพยนตร์โลดโผนที่ออกฉายในปี พ.ศ. 2546 ภาพยนตร์เรื่องนี้เป็นภาพยนตร์ภาคต่อจากภาพยนตร์ ลาร่า ครอฟท์ ทูมเรเดอร์ กำกับโดย ยาน เดอบองต์ และแสดงนำโดย แอนเจลีนา โจลี, คริส แบร์รี่ และโนอาห์ เทย์เลอร์ สมทบด้วย เจอราร์ด บัตเลอร์, เคียรัน ฮินด์ส, ทิล ชไวเกอร์, จีมง อูนซู และเหริน ต๋าหัว

 เนื้อเรื่อง 

 นักแสดง 

 แอนเจลีนา โจลี รับบท ลาร่า ครอฟท์ (Lara Croft)
 เคียรัน ฮินด์ส รับบท ดร. โจนาธาน รีสส์ (Dr. Jonathan Reiss)
 เจอราร์ด บัตเลอร์ รับบท เทร์รี เชอริแดน (Terry Sheridan)
 คริส แบร์รี่ รับบท ฮิลลารี (Hillary)
 โนอาห์ เทย์เลอร์ รับบท ไบรซ์ (Bryce)
 จีมง อูนซู รับบท โกซา (Kosa)
 ทิล ชไวเกอร์ รับบท ฌอน (Sean)
 เหริน ต๋าหัว รับบท เฉิน โล (Chen Lo)
 เทเรนซ์ อิม รับบท ชิน (Xien)

 การตอบรับ 
รอตเทนโทเมโทส์รายงานว่าร้อยละ 24 ของผู้วิจารณ์ 176 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 4.6 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 43 เต็ม 100 คะแนน ซึ่งประเมินโดยผู้วิจารณ์ 34 คน
# มาซาฮิโระ โคอิชิกาวะ
มาซาฮิโระ โคอิชิกาวะ (, 1952 – 26 สิงหาคม 2020) เป็นนักดาราศาสตร์ชาวญี่ปุ่น เกิดที่จังหวัดมิยางิ

 ชีวประวัติ 
เขาเกิดที่ย่านอายาชิในหมู่บ้านฮิโรเสะซึ่งปัจจุบันเป็นส่วนหนึ่งของเขตอาโอบะ เมืองเซ็นได

หลังจากสำเร็จการศึกษาจากโรงเรียนมัธยมเกษตรกรรมประจำจังหวัดมิยางิ เขาทำงานที่สถาบันวิจัยทัศนศาสตร์โกโต และตั้งแต่ปี 1972 ก็รับหน้าที่เป็นเจ้าหน้าที่ด้านเทคนิคที่หอดูดาวเมืองเซ็นได และยังได้ดำรงตำแหน่งหัวหน้าแผนกหอดูดาว เขาเกษียณในปี 2013 และตั้งแต่นั้นมาก็มีส่วนร่วมในกิจกรรมด้านการศึกษาในฐานะพนักงานสัญญาจ้างของเซ็นไดมีเดียธีก

เขาได้ทำการค้นพบดาวเคราะห์น้อยจำนวนมาก โดยเริ่มจาก 3994 อายาชิ ในเดือนธันวาคม 1988 จำนวนดาวเคราะห์น้อยที่เขาค้นพบมีถึง 19 ดวงระหว่างปี 1987 ถึง 1995 โดยเขาได้ตั้งชื่อดาวเคราะห์น้อยที่ค้นพบตามชื่อสถานที่ของเมืองเซ็นได และผู้คนที่เกี่ยวข้องกับดาวเคราะห์น้อย รวมไปถึงเมืองพี่น้องของเซ็นได นอกจากนี้ ในปี 2010 เขายังได้ค้นพบนวดาราในดาราจักรแอนดรอเมดา และมหานวดาราในปี 2010 และ 2012 ด้วย

เขาถึงแก่กรรมที่บ้านของเขาในเมืองเซ็นไดเมื่อวันที่ 26 สิงหาคม 2020

ดาวเคราะห์น้อย 6097 โคอิชิกาวะ ซึ่งค้นพบโดย คาซึโอะ วาตานาเบะ และ คิง เอ็นดาเตะ ในเดือนตุลาคม 1991 ได้รับการตั้งชื่อตามเขา
# โจง่าน
โจง่าน (เสียชีวิตวันที่ 9 กุมภาพันธ์ ค.ศ. 249) มีชื่อในภาษาจีนกลางว่า เฉา เยี่ยน  เป็นน้องชายของโจซองซึ่งเป็นผู้สำเร็จราชการแทนพระองค์ของรัฐวุยก๊ก

 ประวัติ 
โจหุ้นเป็นบุตรชายคนที่ 5 ของโจจิ๋นขุนพลคนสำคัญของรัฐวุยก๊ก โจหุ้นเป็นน้องชายของโจซอง โจอี้ และโจหุ้น

ในรัชสมัยของจักรพรรดิโจฮอง โจซองกุมอำนาจในราชสำนักวุยก๊กในฐานะผู้สำเร็จราชการแทนพระองค์ โจซองตั้งให้โจง่านเป็นนายทหารม้ามหาดเล็ก (散騎常侍 ซ่านฉีฉางชื่อ)(彥散騎常侍侍講) จดหมายเหตุสามก๊ก เล่มที่ 9.

ในวันที่ 5 กุมภาพันธ์ ค.ศ. 249 โจซองออกจากนครหลวงลกเอี๋ยงตามเสด็จจักรพรรดิโจฮองไปสักการะบรรพชนที่สุสานโกเบงเหลง (高平陵 เกาผิงหลิง) ฝ่ายสุมาอี้ได้ฉวยโอกาสนี้ก่อการรัฐประหารในนครหลวงลกเอี๋ยง โจซองตัดสินใจยอมจำนนและสละอำนาจในฐานะผู้สำเร็จราชการให้กับสุมาอี้หลังจากที่สุมาอี้ให้คำมั่นจะไว้ชีวิตโจซองและครอบครัว ต่อมาในวันที่ 9 กุมภาพันธ์ ค.ศ. 249 หลังสุมาอี้ได้อำนาจมาแล้วก็กลับผิดคำมั่นที่เคยให้กับโจซอง โดยให้จับกุมตัวโจซองและครอบครัวแล้วนำไปประหารชีวิตในข้อหากบฏ โจง่านที่เป็นน้องชายของโจซองก็ถูกจับกุมมาประหารชีวิตเช่นกัน(於是收爽、羲、訓、晏、颺、謐、軌、勝、範、當等，皆伏誅，夷三族。) จดหมายเหตุสามก๊ก เล่มที่ 9.
# โจอี้
โจอี้ (เสียชีวิตวันที่ 9 กุมภาพันธ์ ค.ศ. 249) มีชื่อในภาษาจีนกลางว่า เฉา ซี  ชื่อรอง เจาชู通典引曹昭叔述孝詩敘曰：「余年三十，遷中領軍，總六軍之要，秉選舉之機。」即曹羲  เป็นขุนนางของรัฐวุยก๊ก เป็นน้องชายของโจซองซึ่งเป็นผู้สำเร็จราชการแทนพระองค์ของรัฐวุยก๊ก 

 ประวัติ 
โจอี้เป็นบุตรชายคนรองของโจจิ๋นขุนพลคนสำคัญของรัฐวุยก๊ก โจอี้เป็นน้องชายของโจซอง เป็นพี่ชายของโจหุ้น (曹訓 เฉา ซฺวิ่น) และโจง่าน (曹彥 เฉา เยี่ยน) 

ในรัชสมัยของจักรพรรดิโจฮอง โจซองกุมอำนาจในราชสำนักวุยก๊กในฐานะผู้สำเร็จราชการแทนพระองค์ โจซองตั้งให้โจอี้เป็นผู้บัญชาทหารกลาง (中領軍 จงหลิ่งจวิน)(爽弟羲為中領軍) จดหมายเหตุสามก๊ก เล่มที่ 9. และให้มีบรรดาศักดิ์เป็นอันเซียงโหว (安鄉侯)(安鄉侯者，曹羲。) จดหมายเหตุสามก๊ก เล่มที่ 28. โจซองเมื่อได้กุมอำนาจในราชสำนักก็หลงระเริงในอำนาจ เอาแต่จัดงานเลี้ยงและงานสัตว์หาความสำราญ โจอี้พยายามเตือนโจซองแต่โจซองไม่ฟัง(羲深以爲大憂，數諫止之。又著書三篇，陳驕淫盈溢之致禍敗，辭旨甚切，不敢斥爽，託戒諸弟以示爽。爽知其爲己發也，甚不恱。羲或時以諫喻不納，涕泣而起。) จดหมายเหตุสามก๊ก เล่มที่ 9. 

ในวันที่ 5 กุมภาพันธ์ ค.ศ. 249 โจซองและน้องชายสองคนคือโจอี้และโจหุ้นออกจากนครหลวงลกเอี๋ยงตามเสด็จจักรพรรดิโจฮองไปสักการะบรรพชนที่สุสานโกเบงเหลง (高平陵 เกาผิงหลิง) โจอี้เตือนโจซองให้ระวังสถานการณ์ในลกเอี๋ยง แต่โจซองก็ยังคงไม่ฟัง ฝ่ายสุมาอี้ได้ฉวยโอกาสนี้ก่อการรัฐประหารในนครหลวงลกเอี๋ยง ฮวนห้อมแนะนำโจซองให้เข้ารบกับสุมาอี้ แต่โจซองไม่กล้าตัดสินใจยกพลไปรบ ฮวนห้อมยังเสนอเช่นเดียวกันนี้กับโจอี้ แต่โจอี้ก็ไม่ฟัง(範說爽使車駕幸許昌，招外兵。爽兄弟猶豫未決，範重謂羲曰：「當今日，卿門戶求貧賤復可得乎？且匹夫持質一人，尚欲望活，今卿與天子相隨，令於天下，誰敢不應者？」羲猶不能納。) จดหมายเหตุสามก๊ก เล่มที่ 9. ในที่สุดโจซองก็ตัดสินใจยอมจำนนและสละอำนาจในฐานะผู้สำเร็จราชการให้กับสุมาอี้หลังจากที่สุมาอี้ให้คำมั่นจะไว้ชีวิตโจซองและครอบครัว

ในวันที่ 9 กุมภาพันธ์ ค.ศ. 249 หลังสุมาอี้ได้อำนาจมาแล้วก็กลับผิดคำมั่นที่เคยให้กับโจซอง โดยให้จับกุมตัวโจซองและครอบครัวแล้วนำไปประหารชีวิตในข้อหากบฏ โจอี้ที่เป็นน้องชายของโจซองก็ถูกจับกุมมาประหารชีวิตเช่นกัน(於是收爽、羲、訓、晏、颺、謐、軌、勝、範、當等，皆伏誅，夷三族。) จดหมายเหตุสามก๊ก เล่มที่ 9.
# เซปตัวจินต์
เซปตัวจินต์ราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 512-513 Wells, John C. (2008). Longman Pronunciation Dictionary (3rd ed.). Longman. ISBN 978-1-4058-8118-0. บางครั้งเรียกในชื่อ พันธสัญญาเดิมภาษากรีก  หรือ สารบบเจ็ดสิบ  และมักใช้อักษรย่อว่า LXX เป็นคัมภีร์ฮีบรูฉบับแปลเป็นภาษากรีกจากต้นฉบับภาษาฮีบรูที่เก่าแก่ที่สุดที่ยังหลงเหลืออยู่ ชื่อเต็มของเซปตัวจินต์ในภาษากรีกมาจากเรื่องราวที่บันทึกในจดหมายของอาริสเตียสถึงฟิโลกราตีสว่า "กฎหมายชาวยิว" ได้รับการแปลเป็นภาษากรีกตามพระบัญชาของฟาโรห์ทอเลมีที่ 2 ฟิลาเดลฟัส (285–247 ก่อนคริสตกาล) โดยผู้แปลชาวฮีบรู 72 คน ซึ่งมาจากแต่ละเผ่าของสิบสองเผ่าของชาวอิสราเอล เผ่าละ 6 คนTractate Megillah 9 (9a)Tractate Soferim 1 (1:7-8)

นักวิชาการคัมภีร์ไบเบิลเห็นพ้องกันว่าห้าเล่มแรกของคัมภีร์ฮีบรูได้รับการแปลจากภาษาฮีบรูไบเบิลเป็นภาษากรีกคอยนีโดยชาวยิวที่อาศัยในราชอาณาจักรทอเลมี ซึ่งอาจอยู่ในช่วงต้นหรือช่วงกลางของศตวรรษที่ 3 ก่อนคริสตกาล หนังสือที่หลงเหลืออยู่น่าจะแปลในศตวรรษที่ 2 ก่อนคริสตกาล ฉบับแปลหรือถอดความเป็นภาษาแอราเมอิกของคัมภีร์ไบเบิลก็ทำขึ้นในช่วงยุคพระวิหารที่สอง

มีคนเพียงไม่กี่คนที่สามารถพูดภาษาฮีบรู และยิ่งน้อยลงไปอีกที่สามารถอ่านภาษาฮีบรูได้ในช่วงยุคพระวิหารที่สอง ภาษากรีกคอยนีและภาษาแอราเมอิกเป็นภาษาที่ใช้กันอย่างแพร่หลายที่สุดของชุมชนชาวยิวในยุคนั้น เซปตัวจินต์จึงสนองความต้องการของชุมชนชาวยิวในยุคนั้น
# ปฏิบัติการมาร์กบาร์ซาร์มาชาร์
เมื่อวันที่ 18 มกราคม ค.ศ. 2024 ปากีสถานได้โจมตีทางอากาศและปืนใหญ่หลายครั้งในจังหวัดซีสถานและบาโลชิสถานของอิหร่าน โดยมุ่งเป้าไปที่กลุ่มแบ่งแยกดินแดนบาโลจ ซึ่งมีชื่อว่า ปฏิบัติการมาร์กบาร์ซาร์มาชาร์  การโจมตีดังกล่าวเกิดขึ้นเพื่อตอบโต้การโจมตีด้วยขีปนาวุธของอิหร่านในแคว้นบาโลชิสถานของปากีสถานเมื่อสองวันก่อนหน้านั้น

อิหร่านกล่าวว่ามีชาวต่างชาติ 9 คนถูกสังหารในการโจมตีครั้งนี้ กองทัพปลดปล่อยบาโลชิสถานยืนยันว่าสมาชิกในกองทัพเป็นหนึ่งในผู้เสียชีวิต

การโจมตีครั้งนี้นับเป็นครั้งแรกที่ทราบกันว่าเป็นการโจมตีอิหร่านนับตั้งแต่สิ้นสุดสงครามอิรัก-อิหร่านใน ค.ศ. 1988

 ภูมิหลัง 

ตามข้อมูลของปากีสถาน การโจมตีดังกล่าวเกิดขึ้นเพื่อตอบโต้การโจมตีด้วยขีปนาวุธที่ดำเนินการโดยกองพิทักษ์การปฏิวัติอิสลามของอิหร่าน ในพื้นที่ชายแดนแคว้นบาโลชิสถานของปากีสถาน การโจมตีของอิหร่านที่ถูกกล่าวหาว่ามุ่งเป้าไปที่กลุ่มติดอาวุธ ญัยชุลอัดล์ เมื่อวันที่ 16 มกราคม ค.ศ. 2024 ส่งผลให้มีเด็กเสียชีวิต 2 รายและบาดเจ็บ 4 ราย ตามรายงานของปากีสถาน

 การโจมตี 
เมื่อเวลา 4:05 นาฬิกาตามเวลาในประเทศอิหร่าน (UTC+03:30), กองทัพอากาศและกองทัพบกของปากีสถานได้เปิดการโจมตีโดยใช้โดรน เครื่องยิงจรวดหลายลำ อาวุธยุทโธปกรณ์ ณ สถานที่ 7 แห่งของกลุ่มแบ่งแยกดินแดนบาโลจในเมืองแซรอวอน ในจังหวัดซีสถานและบาโลชิสถานของอิหร่านอิหร่านกล่าวว่ามีผู้เสียชีวิต 9 รายระหว่างการโจมตี รวมถึงเด็ก 4 คน ผู้หญิง 3 คน และชาย 2 คนที่ไม่ใช่ชาวอิหร่าน
# ฟีเนหัส
ในคัมภีร์ฮีบรู ฟีเนหัส (,; ,  Phinees,) เป็นปุโรหิตในช่วงการอพยพของชาวอิสราเอล เป็นหลานชายของอาโรนและบุตรชายของเอเลอาซาร์ผู้เป็นมหาปุโรหิต  ฟีเนหัสมีบทบาทโดดเด่นตั้งแต่วัยเยาว์ที่ชิทธีมจากความกระตือรือร้นในการต่อต้านการนอกรีตแห่งเปโอร์

ฟีเนหัสไม่พอใจต่อการกระทำผิดทำนองคลองธรรมซึ่งชาวโมอับและชาวมีเดียนได้ล่อลวงชาวอิสราเอล  ให้แต่งงานข้ามชนชาติและให้บูชาพระบาอัลเปโอร์ ฟีเนหัสจึงจัดการประหารชีวิตชายชาวอิสราเอล (ศิมรี) และหญิงชาวมีเดียน (คอสบี) ระหว่างที่ทั้งคู่อยู่ด้วยกันในเต็นท์ของฝ่ายชาย โดยฟีเนหัสใช้ทวนแทงทะลุตัวของผู้ชายและท้องของผู้หญิงเพื่อหยุดภัยพิบัติที่พระเจ้าส่งมาลงโทษชาวอิสราเอลเหตุเพราะการมีเพศสัมพันธ์กับชาวมีเดียน 

ฟีเนหัสได้รับการตรัสชื่นชมจากพระเจ้าในกันดารวิถี 25:10–13 เช่นเดียวกับกษัตริย์ดาวิดใน  จากการหยุดยั้งชาวอิสราเอลที่ตกไปสู่การบูชาเทวรูปที่หญิงชาวมีเดียนนำเข้ามา ซึ่งยังเป็นการหยุดการดูหมิ่นสถานที่ศักดิ์สิทธิ์ของพระเจ้า หลังจากชาวอิสราเอลเข้าไปในดินแดนอิสราเอลและหลังจากการเสียชีวิตของเอเลอาซาร์ผู้บิดาของฟีเนหัส ฟีเนหัสก็ได้รับการแต่งตั้งเป็นมหาปุโรหิตแห่งอิสราเอลคนที่ 3 และทำหน้าที่ในสถานที่ศักดิ์สิทธิ์ที่เบธเอล Baruchi Unna A. (2015), 'The Story of the Zeal of Phinehas and Congregational Weeping at Bethel', Vetus Testamentum 65, pp. 505–515.
# คิง เอ็นดาเตะ
คิง เอ็นดาเตะ (, เกิด 15 ธันวาคม 1960) เป็นนักดาราศาสตร์สมัครเล่นชาวญี่ปุ่น เกิดที่เมืองอิวาอิซึมิ จังหวัดอิวาเตะ สำเร็จการศึกษาจากวิทยาลัยนักออกแบบฮกไกโด ภาควิชาการถ่ายภาพ ปัจจุบันอาศัยอยู่ที่เมืองบิโฮโระ จังหวัดฮกไกโด

เขาได้ทำการสำรวจวัตถุทางดาราศาสตร์ที่หอดูดาวในเมืองสึเบ็ตสึในฮกไกโด โดยใช้เวลาว่างจากอาชีพหลักซึ่งเป็นงานช่างไม้ เขาได้กลายเป็นที่รู้จักในฐานะนักล่าดาวเคราะห์น้อย ร่วมกับคาซึโอะ วาตานาเบะ ซึ่งอาศัยอยู่ในฮกไกโดเช่นกัน ทั้งคู่ได้ค้นพบ ดาวเคราะห์น้อยกว่า 600 ดวง

ดาวเคราะห์น้อยที่พวกเขาค้นพบนั้นได้รับการตั้งชื่อตามบุคคลที่มีชื่อเสียง เช่น คิว ซากาโมโตะ, เลอิจิ มัตสึโมโตะ, ยุตากะ คางายะ และ โทโมเอะ ชิโนฮาระ นอกจากนี้ ยังมีชื่อต่าง ๆ ทีตั้งตามสถานที่ซึ่งเกี่ยวข้องกับบ้านเกิดของเขาในจังหวัดอิวาเตะ และหลังจากที่เขาย้ายไปฮกไกโด ก็ยังได้ตั้งชื่อตามสถานที่ทางตะวันออกของฮกไกโดเป็นหลัก

เขาได้รับรางวัลส่งเสริมวัฒนธรรมเมืองบิโฮโระประจำปี 2000

 ดาวเคราะห์น้อย 4282 เอ็นดาเตะ ตั้งชื่อตามเขา
 ดาวเคราะห์น้อย 4460 บิโฮโระ ตั้งชื่อตามสถานที่พำนักของเขา
 ดาวเคราะห์น้อย 4641 อายาโกะ ตั้งชื่อตามภรรยาของเขา
 ดาวเคราะห์น้อย 4712 อิวาอิซึมิ ตั้งชื่อตามบ้านเกิดของเขา
 ดาวเคราะห์น้อย 6097 โคอิชิกาวะ ตั้งชื่อตามมาซาฮิโระ โคอิชิกาวะ นักดาราศาสตร์ประจำหอดูดาวเมืองเซ็นได
# นัซราน
นัซราน  เป็นเมืองที่ใหญ่ที่สุดในสาธารณรัฐอิงกูเชเตีย สหพันธรัฐรัสเซีย เคยเป็นเมืองหลวงของสาธารณรัฐตั้งแต่ปี ค.ศ. 1991 ถึง 2000 จนกระทั่งย้ายไปเป็นเมืองมากัสซึ่งถูกสร้างขึ้นเพื่อเป็นเมืองหลวงของสาธารณรัฐแทน นัซรานเป็นเมืองที่มีประชากรมากที่สุดในสาธารณรัฐ มีจำนวนประชากรดังนี้ 

 ภูมิศาสตร์ 
 ภูมิอากาศ 
นัซรานมีภูมิอากาศชื้นภาคพื้นทวีป (การแบ่งเขตภูมิอากาศแบบเคิพเพิน: Dfb).

 หมายเหตุ
# เขตชีตู่
เขตชีตู่  เป็นเขตหนึ่งของนครจีหลง ประเทศไต้หวัน ตั้งอยู่ทางตะวันตกสุดและมีขนาดพื้นที่ใหญ่ที่สุดในนครจีหลง ทางทิศตะวันตกของเขตติดกับนครซินเป่ย์ (หรือนครไทเปใหม่)

 ประวัติศาสตร์ 
ในสมัยที่ญี่ปุ่นปกครองไต้หวัน พื้นที่ที่เป็นเขตชีตู่และเขตหนวนหน่วนในปัจจุบัน เดิมเป็นส่วนหนึ่งของหมู่บ้านชิจิโตกุ  ซึ่งอยู่ภายใต้การปกครองของอำเภอคีรุง  ของจังหวัดไทโฮกุ

ในเดือนมีนาคม ค.ศ. 1988 เทศบาลนครจีหลงได้เปลี่ยนแปลงการบริหารหมู่บ้านหลายแห่งในแต่ละเขตใหม่ โดยได้โอนหลายหมู่บ้านซึ่งเดิมเป็นส่วนหนึ่งของเขตชีตู่ ไปขึ้นกับเขตอานเล่อ

 เขตการปกครอง 
เขตชีตู่แบ่งออกเป็น 20 หมู่บ้านในเมือง (, หลี่) ได้แก่

 ฉางซิง 
 เจิ้งกวาง 
 ฟู่หมิน 
 หย่งผิง 
 หย่งอาน 
 ปาเต๋อ 
 ซื่อเฉียง 
 ลิ่วตู่ 
 ไท่อาน 
 ตู๋เป่ย์ 
 ตู่หนาน 
 หม่าหนาน 
 หม่าตง 
 หม่าซี 
 โหย่วอี 
 โหย่วเอ้อร์ 
 เจิ้งหมิง 
 ไป่ฝู 
 ฉือเจี้ยน 
 ฉางอาน 

 สถานที่ท่องเที่ยว 
 น้ำตกไท่อาน

 การขนส่ง 
 การรถไฟไต้หวัน: สายหลักตะวันตก 
 สถานีรถไฟไป่ฝู
 สถานีรถไฟชีตู่

 ภาพ 

 บุคคลที่มีชื่อเสียง 
   - นายกเทศมนตรีนครจีหลง (ค.ศ. 2001–2007)
   - สมาชิกสภานิติบัญญัติแห่งชาติ
# บ้านรักไทย
บ้านรักไทย หรือชื่อท้องถิ่น บ้านแม่ออ เป็นหมู่บ้านที่ตั้งอยู่บนดอยสูงในตำบลหมอกจำแป่ อำเภอเมืองแม่ฮ่องสอน จังหวัดแม่ฮ่องสอน ห่างจากตัวเมืองแม่ฮ่องสอนประมาณ 44 กิโลเมตร มีอ่างเก็บน้ำขนาดใหญ่อยู่ตรงกลางหมู่บ้าน ตั้งอยู่สูงจากระดับน้ำทะเลกว่า 1,776 เมตร

ประวัติ
บ้านรักไทยเป็นหมู่บ้านชาวจีนยูนนานหรือจีนฮ่อ อดีตทหารจีนคณะชาติ กองพล 93 ที่ได้อพยพลี้ภัยสงครามกลางเมืองเข้ามาตั้งถิ่นฐานในประเทศไทย ในช่วงแรกเป็นเป็นการหลบหนีเข้ามายังไทยอย่างผิดกฎหมาย แต่ภายหลังจีนฮ่อกลุ่มนี้สามารถปราบปรามผู้ก่อการร้ายคอมมิวนิสต์ได้ตามความต้องการของรัฐบาลไทย รัฐบาลจึงได้มอบสัญญาติให้กับชาวจีนฮ่อเหล่านี้ 

โดยกระทรวงมหาดไทยได้จัดสรรที่ดินบริเวณ 3 จังหวัดชายแดนภาคเหนือ ได้แก่ เชียงใหม่ เชียงราย และแม่ฮ่องสอน ให้แก่ชาวจีนฮ่อ ชาวจีนฮ่อที่พบในจังหวัดแม่ฮ่องสอนมีอยู่ 3 หมู่บ้าน ได้แก่ หมู่บ้านรักไทย หมู่บ้านสุริยะ และหมู่บ้านสันติชล โดยที่บ้านรักไทยมี ครอบครัวของนายโกวยี่ฉ่าย หยางเจินอาง และนางหลงเซียน แซ่หลิน มาสร้างบ้านเรือนเป็นครอบครัวแรก

บ้านรักไทยมีประชากรทั้งหมดประมาณ 1,200 คน  มีหลายเชื้อชาติได้แก่  จีนฮ่อ  ไทใหญ่  คนเมือง  ม้ง  ฯลฯ ชาวบ้านส่วนใหญ่มีอาชีพปลูกชาตามไหล่เขา และเลี้ยงสัตว์  เช่น  เลี้ยงหมู  ไก่  ม้า รวมถึงด้านการท่องเที่ยว  บริการที่พัก  ขายอาหาร  ขายสินค้าที่ระลึก  ใบชาอบแห้ง  อุปกรณ์ชงชา  ชุดถ้วยชา  ป้านชา  ขนม  ผลไม้อบแห้ง  ส่วนใหญ่นำเข้าจากจีนและไต้หวัน

ลักษณะ

หมู่บ้านรักไทยตั้งอยู่ในบริเวณพื้นที่ราบระหว่างเนินเขา โดยสร้างบ้านเรือนกระจายตัวเป็นรัศมีขึ้นไปตามเนินเขา ลักษณะบ้านบางส่วนเป็นบ้านแบบเก่า ทำจากดินเหนียวผสมฟางข้าว มีอ่างเก็บน้ำเป็นแหล่งน้ำชุมชน มีลานอเนกประสงค์เป็นพื้นที่ที่ตั้งอยู่บริเวณเนินเขาสูงสุดกลางหมู่บ้าน ศาลเจ้าประจำหมู่บ้านรักไทย ตั้งอยู่ทางด้านทิศใต้ของหมู่บ้านบริเวณหลังโรงเรียนบ้านแม่ออรักไทยและเป็นที่ประดิษฐานองค์เจ้าแม่กวนอิม

ภายหลังหมู่บ้านได้รับการพัฒนาเป็นแหล่งท่องเที่ยว บ้านเรือนหลายหลังในหมู่บ้านได้เปลี่ยนสภาพเป็นร้านค้า ร้านอาหารจีนยูนนาน รวมถึงเรือนแรมในรูปแบบโรงเตี๊ยม หลายครัวเรือนได้เปลี่ยนบ้านให้เป็นร้านน้ำชาและจำหน่ายใบชา
# เซเวโรมอสค์
เซเวโรมอสค์  หรือรู้จักในชื่อ วาเยนกา  จนถึงวันที่ 18 เมษายน ค.ศ. 1951 เป็นเมืองปิดในแคว้นมูร์มันสค์ สหพันธรัฐรัสเซีย เซเวโรมอสค์เป็นกองบัญชาการของกองเรือเหนือ เมืองนี้ตั้งอยู่บนชายฝั่งของทะเลแบเร็นตส์ตามแนวอ่าวโคลาระยะทาง 25 กิโลเมตร (16 ไมล์) ไปทางตะวันออกเฉียงเหนือของเมืองมูร์มันสค์ซึ่งเป็นศูนย์กลางการปกครองของแคว้น โดยเชื่อมต่อกันด้วยทางรถไฟและถนนมอเตอร์เวย์

 ภูมิศาสตร์และภูมิอากาศ 
 ที่ตั้ง 
เซเวโรมอสค์ตั้งอยู่บนคาบสมุทรโคลาในวงกลมอาร์กติก ในเขตเพอร์มาฟรอสต์บนชายฝั่งตะวันออกที่เต็มไปด้วยหินของอ่าวโคลาของทะเลแบเร็นตส์

 ภูมิอากาศ 
เซเวโรมอสค์มีภูมิอากาศ กึ่งอาร์กติก (Dfc) โดยมีฤดูหนาวที่หนาวจัดยาวนานมาก และฤดูร้อนที่เย็นสบายถึงปานกลาง อุณหภูมิเฉลี่ยในเดือนมกราคมอยู่ที่ -8°C และ 12°C ในเดือนกรกฎาคม ปริมาณน้ำฝนเฉลี่ยอยู่ที่ประมาณ 800 มม. ต่อปี
# ประเทศเม็กซิโกในโอลิมปิกเยาวชนฤดูหนาว 2012
ประเทศเม็กซิโก เข้าร่วมในการแข่งขันกีฬาโอลิมปิกเยาวชนฤดูหนาว 2012 ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของเม็กซิโกในการแข่งขันกีฬาโอลิมปิกเยาวชนฤดูหนาว ทีมเม็กซิโกประกอบด้วยนักกีฬา 1 คนใน 1 ชนิดกีฬาMéxico Asistirá a los Juegos Olímpicos Juveniles de Invierno  

 สเกเลตัน 

ผลการแข่งขันดังนี้ :SUMMARY – YOG QUOTA  (December 12 – 2011)

ชาย
 นักกีฬา รายการ ชิงชนะเลิศ Run 1 Run 2 รวมอันดับโจชัว มงเทียล ซานตานเดร์บุคคลชาย1:01.851:02.522:04.3714
# ประเทศมาซิโดเนียในโอลิมปิกเยาวชนฤดูหนาว 2012
ประเทศมาซิโดเนีย เข้าร่วมในการแข่งขันกีฬาโอลิมปิกเยาวชนฤดูหนาว 2012 ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของมาซิโดเนียในการแข่งขันกีฬาโอลิมปิกเยาวชนฤดูหนาว ทีมมาซิโดเนียประกอบด้วยนักกีฬา 2 คนใน 2 ชนิดกีฬาSUMMARY – YOG QUOTA  (December 12 – 2011)

 สกีลงเขา 

ผลการแข่งขันดังนี้ :

ชาย
 นักกีฬา รายการ ชิงชนะเลิศ Run 1 Run 2 รวมอันดับมาริจัน นาโซกุสลาลอม45.99DNFไจแอนท์สลาลอม1:03.841:01.462:05.3031Super-GDSQ
# ประเทศมอลโดวาในโอลิมปิกเยาวชนฤดูหนาว 2012
ประเทศมอลโดวา เข้าร่วมในการแข่งขันกีฬาโอลิมปิกเยาวชนฤดูหนาว 2012 ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของมอลโดวาในการแข่งขันกีฬาโอลิมปิกเยาวชนฤดูหนาว ทีมมอลโดวาประกอบด้วยนักกีฬา 1 คนใน 1 ชนิดกีฬาEchipa Olimpica de tineret a Republicii Moldova la JOIT-212  

 ทวิกีฬาฤดูหนาว 

ผลการแข่งขันดังนี้ :

หญิง
 นักกีฬา รายการ ชิงชนะเลิศ เวลา Misses อันดับอิริน่า โคโซแนคสปรินต์25:17.2346เพอร์สูทDNF